አስመራ ውስጥ በተካሄደ የሰማዕታት መታሰቢያ የ72 ዓመቱ ፕሬዝዳንት ኢሳያስ ባሰሙት ንግግር፤ በኢትዮጵያ በጎ ምልክቶች በመኖራቸው ወቅታዊውን ሁኔታ ለመመርመር የኤርትራ ልዑካንን ወደ ኢትዮጵያ እንደሚልኩ ያሳወቁት ኢትዮጵያ የድንበር ግጭትን ለማስቆም የተፈረመውን የአልጀርሱን ስምምነት እና የድንበር ኮሚሽኑን ውሳኔን ሙሉ ለሙሉ ለመተግበር መወሰኗን ጠ/ሚ ዐብይ አሕመድ ካስታወቁ ከሁለት ሳምንት በኋላ ነበር። ፕሬዚደንት ኢሳያስ «ለሁለቱ ሀገራት እና ህዝቦች መደጋገፍ የጋራ ጥቅም እና ብልጽግና የታገልንለት ለሁለት ትውልዶች መስዋዕትነት የከፈልንበት ቅዱስ ዓላማ ነው፤ ከእንግዲህ በንቃት የምንሳተፍበት ጉዳይ ነው» ብለዋል።
